Herák, Ján, poslanec NR SR (2021-02-03):
Ďakujem pekne, pán predsedajúci. Vážený pán navrhovateľ, vážený pán spravodajca, vy ste sa vymenili, ja sa nechcem veľmi opakovať, lebo v piatok sme s kolegom Petrom Pollákom ml. vystupovali na rôzne teda podnety, a ja teda, samozrejme, na pána poslanca Mazureka, na jeho rozpravu. Čiže nechcem byť veľmi ani emotívny, chcem byť veľmi vecný, konštruktívny a jasný. Pán poslanec Mazurek ako hlavný navrhovateľ za strany ĽSNS teda predkladá návrh zákona, Trestného zákona, ktorým chce vyňať isté paragrafy, teda pár paragrafov, ktoré sa práve týkajú jeho oslobodzovaniu, resp. k oslobodzovaniu prejavu slobody. Praví pán Mazurek, že chceme prejsť, alebo navrhujete vo svojom návrhu prejsť na americký, americký model. No, ja som vravel, že nakoľko tam mám aj kamarátov, dokonca jedného najlepšieho kamaráta právnika, ktorý mi vysvetlil ten právny princíp, tak ma jasne upozornil a jasne mi vysvetlil, že za hlúpy názor, o ktorom ste sa vy zmienili, nikto do väzenia nepôjde, nikto do basy nepôjde. Čiže vy si ten vás návrh zákona vykladáte po svojom. Ale pome teda k meritu veci, aby som, opakujem, bol konštruktívny. Skutočne si kladiem otázku, že prečo chcete odstrániť z navrhovaného zákona viacero tých protiextrémistických paragrafov. Hovorím si, že toto je už naozaj iná liga alebo víťazstvo, a teraz naozaj počúvajte pre koho. Pán poslanec, povedzte mi, pre koho tieto paragrafy, ktoré sa týkajú Trestného zákona, týkajúce sa Trestného zákona, skutočne komu majú pomôcť? Verte mi, že značná časť Slovákov, ako som mal možnosť s nimi komunikovať, skutočne je proti tomu, aby tento Trestný zákon alebo návrh Trestného zákona prešiel. A ja verím to, že sa nedostane do prvého čítania, resp. neprejde ani hlasovaním. Poďme ďalej. Čo ma najviac trápi, že vy ako predstavitelia, mnohí predstavitelia strany ĽSNS, mimochodom, už dnes nie ste ani považovaní za stabilnú stranu, lebo mnoho odídencov z vašej strany už teda teda nie súčasťou strany, chcete presadiť spravodlivosť, aby ste sa mohli hájiť a chrániť práve pred istými paragrafy súvis... s paragrafmi súvisiace s Trestným zákonom. No, čiže koho chcete chrániť pán Mazurek? A poďme teraz trošku do minulosti. Vy aj mnohí teda poslanci, ale opakujem, nechcem to tu už opakovať, lebo to bolo aj pánom Benčíkom, aj teda inými poslancami spomenuté, skutočne máte bohatú minulosť, bohatú minulosť v rámci trestnoprávnych, trestnoprávnej činnosti, ktorú máte za sebou, a aj ja som vám vravel aj v piatok vo faktickej poznámke, že tá vaša udalosť, alebo tá vaša súvisiaca udalosť práve s tým hádzaním dlaždičiek po tej moslimskej rodine. Vy vravíte, že ste to nerobili, video hovorí niečo úplne iné, však sa o tom dosť aj popísalo v rámci médií. Ja som na to povedal, pán Mazurek, že v prvom rade my všetci, čo tu sedíme v pléne, sme, sme rodičia, teda mnohí sú rodičia a až v druhom rade treba vnímať túto situáciu v rámci tohto vášho navrhovaného zákona ako politici. Na to sa treba takto pozerať. A ja som vám vravel, že keď ste to robili a vykrikovali ste, nadávka a plus ďalej, čo tá naozaj matka detí musela v tom čase skutočne zažívať, že či vy ako súčasne otec, ako sa na toto celé pozeráte. A teraz vravíte, že chcete skutočne presadiť za každú cenu slobodu prejavu slova na demokratický americký štýl, ale to sa mi trošku v tomto smere naozaj bije. Trošku sa mi to tam nejakým spôsobom stráca. A keď vravíte, že vy ste tie dlažobné kocky nehádzali po tej moslimskej rodine, tak sa ešte raz pýtam, pán poslanec Mazurek, ako ste sa v tom čase na túto celú udalosť pozerali. Pozerali ste sa na to v prvom rade ako politik, ktorý si zbieral nejaké politické body, alebo ste sa na to pozerali v prvom rade ako otec? Ako otec, ktorý vychováva dieťa, a verím tomu, že pre svoje dieťa ste naozaj maximálnym vzorom. Nechcem sa opakovať, ale ten rozdiel medzi nami je naozaj výrazný, lebo evidentne vám v detstve asi chýbala láska. Ale o tom po tom. No a už by som to možno len vyhodnotil s tými istými paragrafmi, ktoré by som rád prečítal, ktoré vy chcete vyňať z daného návrhu zákona. Paragraf 421 hovorí: založenie, podpora, propagácia hnutia smerujúca k potláčaniu základných práv a slobôd, lebo to ste vy, paragraf 422: prejav sympatie k hnutiu smerujúcemu k potláčaniu základných práv a slobôd, lebo to vy podporujete. Mnohí z vašich členov majú po tele vytetované kadejaké hákové kríže a nemecký kríž a podobne – paragraf 422 a), b), c) : výroba, rozširovanie, prechovávanie extrémistického materiálu. No ja neviem, či sa vy neprikrývate nejakou fašistickou vlajkou a nenosíte doma normálne fašistický blembák na boku s dvomi bleska... bleskami. Ďalej § 422: popieranie a schvaľovanie holokaustu, zločin o politických režimoch a zločinov proti ľudskosti, čiže potom tu máme § 423: hanobenie národa, rasy a presvedčenia. Paragraf 424: podnecovanie k národnostnej, rasovej a etickej nenávisti. Čiže ak mi teda, pán poslanec, nech nie som, opakujem, veľmi dlho, nech dlho nerozprávam, ak mi poviete, pán poslanec, že vy to skutočne myslíte vážne a že tento paragraf, alebo tento návrh zákona, ktorý vy aj s vašimi teda kolegovmi, teda kolegovcami v rámci vášho klubu chcete presadiť v záujme všetkých občanov Slovenskej republiky a chcete chrániť naozaj tú slobodu prejavu slova, tak to vám naozaj ako poslanec, ako otec a dokonca ako Róm naozaj neverím. Naozaj vám tomu neverím, pretože, opakujem, vy máte bohatú minulosť, boli trestnoprávne stíhaný, dostali ste pokutu vo výške 10 000 eur, hádzali ste teda kocky, rodina moslimská skutočne zažívala, v tom čase zažívala naozaj patálie, nikto sa vtedy nepozeral asi na tú rodinu. Jednoducho robili ste si, čo chceli. Čiže dnes, ak občan povie nejaký hanlivý výraz alebo presadí si nejaký názor, tak za to určite nejde do basy. Určite, pán Mazurek, do basy nejde. Ak má ísť človek do basy, tak skutočne za to, že má aj rasistické poznámky. Čiže, čiže to sa mi tu naozaj trošku stráca, pán poslanec. Čiže ja vás chcem poprosiť, stiahnite to, budeme veľmi radi. Aj tak si myslím a som o tom presvedčený, že v rámci koalície tento váš návrh zákona nebude schválený, neprejde to. A treba sa zamyslieť nad tým a opakujem to ešte raz, najprv sa pozerajme na akékoľvek politické návrhy v prvom rade ako rodičia, až potom zbierajme politické body. Ďakujem pekne.